‘रुकुम मैकोट’देखि ‘बार्दली’सम्म : यी हुन् यस साता टिकटक ट्रेन्डिङका शीर्ष नेपाली गीत

काठमाडौं । टिकटकको नेपाल ट्रेन्डिङमा पछिल्लो साता ४ गीतको वर्चस्व देखिएको छ । टिकटकले सोमबारसम्म नेपाली गीतहरूको ट्रेन्डिङ अपडेट गरेको छ ।

जसमा यसअघि युट्युवको ग्लोबल ट्रेन्डिङमा समेत समावेश भैसकेका दुई गीत ‘रुकुम मैकोट’ र ‘बार्दली’ टिकटकमा ट्रेन्डिङमा छन् । यी गीतमाथि सबैभन्दा धेरै भिडियो निर्माण भएको टिकटकले जनाएको छ ।

फिल्म ‘खुस्मा’मा समावेश गीत ‘रुकुम मैकोट’का दुई क्लिप ‘कम्मरैमा पटुकी कसेर’ र ‘मुसुमुसु हाँसेकी बसेर’ ट्रेन्डिङमा छन् । यो गीतले डेढ महिना युट्युवको ग्लोबल ट्रेन्डिङमा स्ट्रिमिङ भएर समेत रेकर्ड राखेको थियो ।

दोस्रो स्थानमा सुशान्त केसीको पछिल्लो भाइरल गीत ‘बार्दली’ छ । ‘हल्लियो लचक लचक त्यो कम्मर हे’ र ‘लैजाऊ है लैजाऊ माया’ क्लिपमा यो गीतमाथि हजारौं टिकटक भिडियो बनेका छन् ।